ઓક્ટોબર ૧૯૭૪માં ફેન્કફર્ટ રેલવે સ્ટેશન નજીકના પોતાના એપાર્ટમેન્ટમાં એ બેભાન થઈને ઢળી પડ્યો, અને ઓસ્ક્ટોબરની નવમી તારીખે એ હોસ્પિટલમાં જ મૃત્યુ પામ્યો. તેના મૃત્યુના પ્રમાણપત્રમાં લખ્યા મુજબ, મગજ અને હૃદયની આર્ટરીઝના અત્યંત બરડ થઈ જવાથી રક્તાઘાત થવાને કારણે તેનું મૃત્યુ થયું હતું! પોતાની અંતિમ ઇચ્છામાં તેણે પોતાને જેરુસલેમમાં જ દફનાવવામાં આવે એવી ઇચ્છા વ્યક્ત કરી હતી. પોતાના કેટલાયે કેદી મિત્રો પાસે અગાઉ તેણે આ વાત કરી હતી! જેરુસલેમના સંત ફ્રાન્સિસ સંપ્રદાયના દેવળના પાદરીએ, ચર્ચના એક નાસ્તિક પુત્ર હેર ઓસ્કર શિન્ડલરને જેરુસલેમના લેટિન કબ્રસ્તાનમાં દફન કરવાની મંજૂરી માત્ર બે અઠવાડિયામાં જ આપી દીધી હતી!